Ali Nuhu An haife shi a ranar 15 ga watan Maris shekara ta1974 a Jihar Borno. Ya kasance Shahararren jarumin fina-finai, kuma mai shiryawa tare da bayar da umarni na fina-finan Hausa wato Kannywood da Turanci a Najeriya wato Nollywood, Jarumin wanda ake ma lakani da Sarki musamman ma a masana'antar Kannywood, Shahararre ne a cikin dukkan jarumai na fina-finai musamman na Hausa wato Kannywood, Sarki Ali Nuhu ya yi aure ne a ranar 28 ga watan disamban , shekarar 2003. An haifi Ali Nuhu a Maiduguri, jihar Borno, a arewa maso gabashin Najeriya. Mahaifinsa Nuhu Poloma daga Balanga gari Jihar Gombe da mahaifiyarsa, da Fatima Karderam Digema daga Bama gidan gwamnatin jihar Borno. Ya girma a Jos da Kano. Ya yi karatu a Jami'ar Jos, Bayan karatun sakandare, ya sami digiri na farko a fannin ilimin fasaha daga Jami'ar Jos. Yayi bautar kasa a Ibadan da ke jihar Oyo. Daga baya ya halarci Jami'ar Kudancin Kalifoniya don yayi kwas a fagen shirya fina-finai da fasahar sinima. Ali Nuhu ya fara fitowa a fim ne a shekarar ta 1999 mai suna “Abin sirri ne”.